** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 189**

(protokols Nr. 9, 27. p.)

**Par zemes vienības ar kadastra apzīmējumu 70440080297, Barkavā, Barkavas pagastā, Madonas novadā, sadalīšanu**

Madonas novada pašvaldībā saņemts fiziskas personas iesniegums (reģistrēts Barkavas pagasta pārvaldē 2025. gada 8. augustā ar reģ. Nr. BAR/1.9.2/25/36) ar lūgumu iegādāties daļu no zemes vienības ar kadastra apzīmējumu 70440080297 apmēram 0,1 ha platībā.

Zemes vienība ar kadastra apzīmējumu 70440080297 (platība 0.3837 ha) ir piekritīga Madonas novada pašvaldībai. Saskaņā ar Valsts zemes dienesta nekustamā īpašuma Valsts kadastra informācijas sistēmā pieejamo informāciju, nekustamais īpašums ar kadastra numuru 70440080297, kā sastāvā ir zemes vienība ar kadastra apzīmējumu 70440080297, nav ierakstīts zemesgrāmatā. Zemes ierīcības likuma, Pārejas noteikumu 1. punkts nosaka, *ka līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums.*

Saskaņā ar spēkā esošajiem Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", funkcionālais zonējums atbilstoši plānotai (atļautai) izmantošanai zemes vienībai ar kadastra apzīmējumu 70440080297 ir lauku zemes ciema teritorijā (L2). Zemes vienībai ar kadastra apzīmējumu 70440080297 noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101) 0,3837 ha platībā. Funkcionālajā zonā lauku zemes ciemu teritorijās (L2) minimālā jaunveidojamās zemes vienības platība noteikta 0,2 ha. Izvērtējot zemes vienības atrašanās vietu apvidū un atdalāmā zemes gabala plānoto izmantošanu, kā arī ņemot vērā Madonas novada Teritorijas izmantošanas un apbūves noteikumu 2.4. apakšnodaļas 3. punktā minēto, *ka Izstrādājot lokālplānojumus, detālplānojumu vai zemes ierīcības projektu, ņemot vērā zemes lietderīgas izmantošanas iespējas, esošās apbūves un zemes vienību robežu struktūru, kā arī dabiskos robežu elementus, pieļaujama atsevišķu zemes vienību minimālās platības samazināšana, kas atsevišķi saskaņojama pašvaldības domes sēdē,* pieļaujama zemes gabala sadalīšana atbilstoši 1. pielikumam.

Saskaņā ar grafisko pielikumu (1. pielikums) un pamatojoties uz Nekustamā īpašuma valsts kadastra likuma, pirmās daļas, 9. panta, 1. punktu un Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, 16.1. apakšpunktu, Ministru kabineta 2021. gada 29. jūnija noteikumu Nr. 455 “Adresācijas noteikumi” 12. punktu, 32. punktu un Madonas novada pašvaldības saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piekrist **sadalīt** pašvaldībai piekrītošo zemes vienību ar kadastra apzīmējumu 70440080297 (kopējā platība 0.3837 ha), divās daļās atbilstoši pielikumam (1. pielikums).
2. Jaunveidojamo zemes vienību aptuveni 2937 m2 platībā (pēc kadastrālās uzmērīšanas zemes vienības platība var tikt precizēta) saglabāt esošā nekustamā īpašuma “Brīvības iela 28A” (kadastra numurs 70440080297) sastāvā un noteiktnekustamā īpašuma lietošana mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) 2937 m2 platībā.
3. Jaunveidojamai zemes vienībai aptuveni 900 m2 platībā (pēc kadastrālās uzmērīšanas zemes vienības platība var tikt precizēta) piešķirt adresi Svaru iela 11, Barkava, Barkavas pag., Madonas nov., LV-4834 un noteikt nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) 900 m2 platībā.

 Domes priekšsēdētājs A. Lungevičs

*Dzelzkalēja 28335803*